Շալուա (համայնք, Քաշաթաղի շրջան)

Շալուա, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

Աշխարհագրություն 
Համայնքը տեղաբաշխված է Արցախի Հանրապետության կենտրոնաարևմտյան մասում։ Ունի լեռնային տեղանք։ Համայնքի տարածքն 15414,0 հա է, որից 8331,6 հա-ն անտառային հողեր են։ Համայնքի սահմաններով է հոսում Շալվա գետը։

Բերձոր շրջկենտրոնից հեռու է 55 կմ, իսկ մայրաքաղաք Ստեփանակերտից` 105 կմ։

Պատմություն

Պատմամշակութային հուշարձաններ 
Շալուա համայնքի տարածքում առկա էին բազմաթիվ պատմամշակութային հուշարձաններ, որոնցից են 1-ինից 13-րդ դարերով թվագրվող դամբարանադաշտ, 17-րդ դարով թվագրվող «Պողոս-Պոտրոս» անունը կրող եկեղեցին, 12-ից 13-րդ դարերով խաչքարը, 17-րդ դարով թվագրվող 5 խաչքարերը, 17-րդ դարով թվագրվող 2 տապանաքարը, 1629 թվականով թվագրվող տապանաքարը, 17-ից 18-րդ դարերով թվագրվող արձակագիր քարը, միջնդարով թվագրվող կամուրջ և այլն։

Վարչատարածքային բաժանում և համայնքային կյանք 
Համաձայն Արցախի Հանրապետության վարչատարածքային բաժանման՝ Շալուա համայնքն իր մեջ ներառում է Շալուա, Հիմնաշեն, Վերին Շեն, Քարուտ գյուղերը։

Համայնքում գործում էր գյուղապետարան, բուժկետ, միջնակարգ դպրոց։ 

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս անհատական ջրամատակարարման համակարգ, որը սնվում էր տարբեր բնական աղբյուրներից։ Առկա են նաև խմելու ջրի համար պիտանի մշտական գործող բնական աղբյուրներ։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Համայնքը միացված էր հանրապետության տրանսպորտային կապին։

Բնակչություն 
Շալուա համայնքի բնակչությունը 2015 թվականի դրությամբ կազմել է 125 մարդ, որոնք կազմել են 34 տուն։ Նույն թվականի դրությամբ Շալուա գյուղում բնակվել է 55 մարդ, որոնք կազմել են 18 տուն։ Հիմնաշեն գյուղում բնակվել է 38 մարդ, որոնք կազմել են 8 տուն։ Վերին Շեն գյուղում բնակվել է 20 մարդ, որոնք կազմել են 5 տուն։ Քարուտ գյուղում բնակվել է 12 մարդ, որոնք կազմել են 3 տուն։

Կրթություն 
Շալուա համայնքում գործում էր միջնակարգ դպրոց, որտեղ 2015 թվականի դրությամբ սովորում էր 19 աշակերտ։

Տնտեսություն 
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 6629,0 հա-ը գյուղատնտեսական նշանակության են։

Ծանոթագրություններ 

Քաշաթաղի շրջանի համայնքներ